Diari Oficial de la Generalitat Valenciana


Sumari del DOGV 8863, del 22-07-2020 (2020/5907)

RESOLUCIÓ de 9 de juliol de 2020, de la directora general d'Acció Comunitària i Barris Inclusius, per la qual es publica l'ampliació de crèdit disponible per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o en risc d'exclusió social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8863

Data del DOGV
:   22-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5907


Data del document
:   09-07-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 9 de juliol de 2020, de la directora general d'Acció Comunitària i Barris Inclusius, per la qual es publica l'ampliació de crèdit disponible per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o en risc d'exclusió social. [2020/5907]  
  
Amb data 5 de juny de 2020 es va publicar en el Diari Oficial de la Generalitat Valenciana la Resolució d'1 de juny de 2020, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020, les subvencions dirigides al desenvolupament d'itineraris integrats per a la inserció sociolaboral de persones en situació o en risc d'exclusió social.  
En l'apartat 4 de l'article quart de la resolució esmentada, es preveu un crèdit addicional disponible amb motiu d'haver-se reconegut obligacions per import inferior a la subvenció concedida per Resolució de 27 de març de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.  
  
El crèdit addicional disponible al qual fa esment el paràgraf anterior va ascendir a 1.371.476,37 - en la línia S6729000 de l'aplicació pressupostària 23.86.54.9696.573.83.  
D'acord amb l'apartat 5 de l'article quart, i segons el que s'estableix en l'article 11.2 del Decret 77/2019, la persona titular de la Direcció General d'Acció Comunitària i Barris Inclusius, prèviament a la concessió de la subvenció, establirà aquesta quantia addicional màxima en la dotació econòmica establida en la convocatòria que s'aplicarà a la concessió de subvencions. La distribució de la quantia addicional que finalment s'establisca, serà proporcional a les quanties establides per a les entitats locals i les entitats del tercer sector d'acció social del punt 2.a i b de l'article quart.  
De conformitat amb el que s'ha exposat anteriorment, resolc:  
  
Establir un increment en la dotació econòmica establida en la convocatòria d'1.371.476,37 euros a càrrec de l'aplicació pressupostària 69.26.17.5406.857.05, línia de subvenció S6729000 del capítol 4 de despeses, i la distribució següent entre les entitats locals i les entitats del tercer sector d'acció social:  
  
Entitats beneficiàries Dotació econòmica de la convocatòria Quantia addicional màxima Dotació econòmica final  
Entitats locals 4.196.875,11 - 685.738,19 - 4.882.613,30 -  
Entitats del tercer sector d'acció social 4.196.875,11 - 685.738,18 - 4.882.613,29 -  
  
  
València, 9 de juliol de 2020.- La directora general d'Acció Comunitària i Barris Inclusius: María José Cortell Simón.